

*REPUBLIKA HRVATSKA*

*MEĐIMURSKA ŽUPANIJA*

*OPĆINA DEKANOVEC*

*Jedinstveni upravni odjel*

*F. Andrašeca 41, Dekanovec*

*Tel./fax. : 040/849-488*

e-mail: [opcina-dekanovec@ck.t-com.hr](mailto:opcina-dekanovec@ck.t-com.hr)

www.dekanovec.hr

OIB: 34666892913

Vodič za građane

KROZ PRORAČUN OPĆINE DEKANOVEC

ZA 2023.GODINU

**UVODNA RIJEČ OPĆINSKOG NAČELNIKA**

Poštovane mještanke i mještani Općine Dekanovec

Pored svih aktivnosti koje provodimo u želji približavanja rada općinske uprave široj javnosti, izradili smo i ove godine Vodič uz Proračun kao još jedan korak u jačanju transparentnosti Općine te potkrjepa dobivenom priznanju za transparentnost Općinskog proračuna od Instituta za javne financije.

Općinski proračun složeni je financijski dokument, te se ovim Vodičem želi na jednostavan i razumljiv način dati uvid u temeljne proračunske pojmove, općinske prihode i rashode, projekte i aktivnosti.

Svrha ovog Vodiča, osim povećanja transparentnosti rada Općine i informiranja mještana o načinu raspolaganja javnim sredstvima je i povećanje interesa javnosti za općinske aktivnosti i projekte te u konačnici i njenoj većoj uključenosti u proračunski proces Općine Dekanovec.

*Nadam se da smo u tome uspjeli. Ovaj dokument namijenjen je vama, a mi smo na raspolaganju za sve vaše prijedloge i sugestije.*

Načelnik Općine Dekanovec

Ivan Hajdarović

# **OPĆENITO O PRORAČUNU**

***1. Što je Proračun?***

* Proračun je jedan od najvažnijih dokumenata koji se donosi na razini jedinica lokalne samouprave
* Proračun je akt kojim se procjenjuju prihodi i primici te utvrđuju rashodi i izdaci jedinice lokalne samouprave za proračunsku godinu
* Donosi se za proračunsku godinu i vrijedi za tu godinu – proračunska godina počinje 1. siječnja, a završava 31. prosinca kalendarske godine
* Sadrži i **projekciju** prihoda i primitaka te rashoda i izdataka **za dvije godine unaprijed**
* Propis kojim su regulirana sva pitanja vezana uz proračun je Zakon o proračunu (Narodne novine 144/21)

***2. Kako se donosi Proračun?***

* Proračun donosi predstavničko tijelo jedinica lokalne samouprave (Općinsko Vijeće Općine Dekanovec)
* Proračun se prema Zakonu mora donijeti najkasnije do konca tekuće godine za iduću

godinu prema prijedlogu kojega utvrđuje općinski načelnik i dostavlja predstavničkom tijelu do 15.studenog tekuće godine

***3. Sadržaj Proračuna***

* **OPĆI DIO** ⇨Račun prihoda i rashoda i Račun financiranja, što predstavlja strukturu prihoda i primitaka te rashoda i izdataka po vrstama,
* **POSEBNI DIO** ⇨ sastoji se od plana rashoda i izdataka koji se financiraju, iskazanih po Razdjelima, programima, aktivnostima i projektima =na razini upravnih odjela,

**Opći dio proračuna** čini Račun prihoda i rashoda i Račun financiranja

* + - **Račun prihoda i rashoda** sastoji se od prihoda od poreza, pomoći, prihoda od imovine, prihoda od pristojbi i naknada, ostalih prihoda i prihoda od prodaje nefinancijske imovine kojima se financiraju rashodi za zaposlene, materijalni rashodi, financijski rashodi, subvencije, pomoći, naknade građanima i kućanstvima, ostali rashodi i rashodi za nabavu nefinancijske imovine odnosno javne potrebe utvrđene na temelju zakonskih i drugih propisa
    - **Račun financiranja** sadrži primitke od financijske imovine i zaduživanja te izdatke za otplatu kredita

**Posebni dio proračuna** sastoji se od rashoda i izdataka proračunskih korisnika iskazanih po vrstama i raspoređenih kroz programe

**Plan razvojnih programa** sadrži ciljeve i prioritete razvoja Općine Dekanovec povezane s programskom i organizacijskom klasifikacijom proračuna u skladu s Strategijom razvoja Općine Dekanovec

* + - Za obavljanje poslova iz samoupravnog djelokruga utvrđenog Zakonom o lokalnoj i područnoj (regionalnoj) samoupravi ustrojeni je **Jedinstveni upravni odjel Općine Dekanovec**

***4. STRUKUTURA PRIHODA I PRIMITAKA***

4.1. Prihodi poslovanja

4.2. Prihodi od prodaje nefinancijske imovine

4.3. Primici od financijske imovine i zaduživanja

4.4. Raspoloživa sredstva iz prethodne godine

**4.1.PRIHODI POSLOVANJA OBUHVAĆAJU:**

a) **Prihodi od poreza** (porez i prirez na dohodak, porez na korištenje javnih površina, porez na promet nekretnina, porez na potrošnju)

b) **Pomoći iz inozemstva i od subjekata unutar općeg proračuna** ( sredstva iz raznih fondova EU, te tekuće i kapitalne pomoći iz drugih proračuna državnih i županijskih te izvanproračunskih korisnika)

c**) Prihodi od imovine** ( kamate, prihodi od dobiti, naknade za koncesije, prihodi od zakupa poljoprivrednog zemljišta i poslovnih prostora, legalizacija)

d) **Prihodi od upravnih i administrativnih pristojbi, pristojbi po posebnim propisima** (županijske i općinske pristojbe i naknade, vodni doprinos, komunalni doprinos, komunalna naknada, naknada za održavanje groblja te ostali prihodi za posebne namjene)

**4.2. PRIHODI OD PRODAJE NEFINANCIJSKE IMOVINE OBUHVAĆAJU**:

a) Prihodi od prodaje nefinancijske imovine ( zemljišta)

**4.3. PRIHODI OD FINANCIJSKE IMOVINE I ZADUŽIVANJA OBUHVAĆAJU:**

a) Primitci od zaduživanja ( kredit )

b) Povrat zajmova i depozita

**4.4. RASPOLOŽIVA SREDSTVA IZ PRETHODNE GODINE OBUHVAĆAJU:**

Višak /manjak koji proračun ostvari u prethodnoj godini.

Općinsko vijeće svake godine nakon usvajanja Izvješća o izvršenju proračuna donosi posebnu odluku o rasporedu rezultata poslovanja ( višak ili manjak).

***5. STRUKTURA RASHODA I IZDATAKA***

5.1. Rashodi poslovanja

5.2. Rashodi za nabavu nefinancijske imovine

5.3. Izdaci za financijsku imovinu i otplatu zajmova.

**5.1. RASHODI POSLOVANJA OBUHVAĆAJU:**

a) Rashodi za zaposlene čine rashodi za plaće, doprinose i ostala materijalna prava zaposlenih. Općina trenutno ima jednog službenika zaposlenog na puno radno vrijeme . Kroz godinu se izmjenjuju radnici zaposleni po osnovi javnih radova. Ti zaposleni idu na teret Hrvatskog zavoda za zapošljavanje.

b) Materijalni rashodi- obuhvaćaju rashode za usluge ( tekuće i investicijsko održavanje komunalne infrastrukture, rashodi za energiju, usluge telefona, pošte, promidžbe i informiranje, računalne i druge usluge, sitni inventar, druge komunalne usluge, reprezentaciju i slično)

c) Financijski rashodi obuhvaćaju rashode za bankarske usluge i usluge platnog prometa.

d) Pomoći dane unutar općeg proračuna obuhvaćaju prijenos troškova za JVP Čakovec

e) Naknade građanima i kućanstvima obuhvaćaju pomoći iz socijalnog programa (sufinanciranje smještaja djece u dječje vrtiće, pomoć za novorođeno dijete, stipendije, školski prijevoz, dječji darovi, školski udžbenici, pomoć obiteljima i kućanstvima )

f) Ostali rashodi obuhvaćaju tekuće donacije udrugama, vatrogascima, političkim strankama, školska prehrana, Crveni križ, PŠ Florijana Andrašeca Dekanovec i drugo.

**5.2.RASHODI ZA NABAVU NEFINACIJSKE IMOVINE**

a) Rashodi za nabavu proizvedene dugotrajne imovine obuhvaćaju

- rashode za nabavu građevinskih objekata ( investicije predviđene programom gradnje)

- rashode za nabavu postrojenja i opreme ( nabava namještaja informatičke i druge opreme

b) Rashode za dokumente prostornog uređenja (Prostorni planovi, strategije, projektna dokumentacija)

**VAŽNO JE ZNATI!**

* Jedno od najvažnijih načela proračuna je da isti mora biti **uravnotežen**
* ukupna **visina planiranih prihoda mora biti istovjetna ukupnoj visini planiranih rashoda**
* određeni rashodi mogu se financirati isključivo iz određenih prihoda – namjenski prihodi

***VAŽNO JE ZNATI!***

VRSTE PRORAČUNSKIH PRIHODA

NAMJENSKI PRIHODI

* prihodi od prodaje imovine - isključivo za kapitalna ulaganja-investicije,
* komunalni prihodi -isključivo za komunalne programe,
* Komunalni doprinos - gradnja objekata i uređaja komunalne infrastrukture
* Komunalna naknada - održavanje objekata i uređaja komunalne infrastrukture
* Spomenička renta - zaštita i očuvanje kulturnih dobara

NENAMJENSKIM PRIHODIMA (porezi, zakupi i ostali prihodi) moguće je financirati sve vrste rashoda odnosno za podmirenje materijalnih rashoda, javnih potreba, pokriće nedostatka komunalnih prihoda u održavanju komunalne infrastrukture prema Programu održavanja

**VRSTE PRORAČUNSKIH RASHODA**

**ZADANI obvezni RASHODI** ( otplate kredita, predškolski odgoj, osnovnoškolsko obrazovanje, izgradnja, održavanje objekata komunalne infrastrukture, protupožarna zaštita, vatrogastvo, izrada prostornih planova, plaće i materijalni rashodi stručnih tijela u ustanova u vlasništvu JLS)

**OSTALI fakultativni RASHODI** ( redovan rad udruga u kulturi i sportu, manifestacije, socijalni programi, srednje školsko i visoko obrazovanje, potpore, poticaji, subvencije).

# OSTALE BITNE INFORMACIJE O PRORAČUNU

**Da li se proračun može mijenjati?**

- Proračun nije „statičan“ akt već se , sukladno Zakonu, može mijenjati tijekom proračunske godine - **„rebalans“.** Procedura izmjena Proračuna istovjetna je proceduri njegova donošenja: „rebalans” predlaže načelnik, a donosi ga Općinsko vijeće tijekom proračunske godine, a u slučaju da se, zbog nastanka novih obveza za proračun ili promjena gospodarskih kretanja, povećaju rashodi i/ili izdaci odnosno smanje prihodi i/ili primici, načelnik može na prijedlog Upravnog odjela nadležnog za financije obustaviti izvršavanje pojedinih rashoda i/ili izdataka

- Privremene mjere mogu trajati najviše 45 dana.

**Kako se Općina može zaduživati?**

Općina se može dugoročno zaduživati:

- **isključivo za kapitalne investicije**

- **Investicija planirana u Proračunu**

- **Prethodna suglasnost Općinskog vijeća**

- **Suglasnost Vlade RH**

- **Ukupan opseg zaduženja** (godišnja obveza anuiteta po zaduženju Općine kao i anuiteta po danim jamstvima i suglasnostima (trgovačkim društvima i ustanovama Općine) **ne smije prelaziti 20% prihoda proračuna** (bez prihoda od domaćih i stranih

pomoći, donacija, sufinanciranja građana ).

Općina se može kratkoročno zaduživati:

- Bez posebnih suglasnosti

- Pokriće nelikvidnosti

- Unutar jedne godine

***provedbeni program općine dekanovec***

U rujnu 2021. godine Ministarstvo financija izdalo je Uputu za izradu prorarčuna JLP®S za razdoblje 2022.-2024. u kojoj ukazuje na navedenu obvezu. Obveza izrade provedbenih programa jedinicama lokalne i područne (regionalne) samouprave propisana je odredbama Zakona o sustavu strateškog planiranja i upravljanja razvojem Republike Hrvatske (Narodne novine, br. 123/17), a Uredbom o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (Narodne novine, br. 89/18) propisan je obvezni sadržaj te postupci izrade, izvještavanja, praćenja i vrednovanja akata strateškog planiranja od nacionalnog i lokalnog značaja.

Provedbeni program je kratkoročni akt strateškog planiranja od značaja za jedinice lokalne i područne (regionalne) samouprave koji izrađuje i donosi izvršno tijelo jedinice lokalne i područne (regionalne) samouprave. Provedbeni program, kao provedbeni akt strateškog planiranja lokalne i regionalne razine, ima za cilj osigurati upravnim tijelima jedinice lokalne i područne (regionalne) samouprave, ali i ostalim dionicima samoupravne jedinice, učinkovit i djelotvoran alat za provedbu posebnih ciljeva i prioriteta djelovanja te ostvarenja postavljene vizije razvoja.

Provedbeni program Općine Dekanovec doneseni je u tijeku 2022. godine.

***Smjernice i obrazloženje uz proračun za 2023. godinu***

Prema proračunskom kalendaru, krajem srpnja, Vlada Republike Hrvatske usvaja smjernice ekonomske i fiskalne politike za trogodišnje razdoblje, koje između ostaloga sadrže ciljeve ekonomske politike za trogodišnje razdoblje te makroekonomski i fiskalni okvir opće države. Nakon usvajanja smjernica, Ministarstvo financija izrađuje upute za izradu prijedloga državnog proračuna, a na temelju oba navedena dokumenta sastavlja i upute za izradu proračuna jedinica lokalne i područne (regionalne) samouprave.

Proračun Općine Dekanovec za 2023. godinu, prvenstveno je baziran na činjenici da se unatoč realnoj potrebi, ne uvodi novo i dodatno opterećenje stanovništva i gospodarstva tj. ne povećavaju se javna davanja, tim više što je cijelo gospodarstvo bilo zahvaćeno krizom prouzrokovanom pandemijom CORONA virusa.

Podizanje cijena građevinskih radova, tj. nestabilnost cijena u sektoru građevine, uvelike otežava planiranje kapitalnih građevinskih investicija Općine Dekanovec. Nemoguće je s velikom točnošću predvidjeti rashode za planirane kapitalne investicije u proračunu Općine Dekanovec.

Metodologija za izradu prijedloga proračuna i financijskog plana propisan je Zakonom o proračunu i podzakonskim aktima: pravilnikom o proračunskim klasifikacijama i pravilnikom o proračunskom računovodstvu i računskom planu.

Metodologija sadrži obvezne upute izrađene na temelju zakona i podzakonskih akata. Proračun se sastoji od općeg i posebnog dijela koji se odnosi na 2023 godinu, te projekcijama proračuna za 2024. i 2025. godinu.

Strukturu općeg dijela proračuna čine prihodi i primici, te rashodi i izdaci po ekonomskoj klasifikaciji (po vrstama) utvrđeni u Računu prihoda i rashoda i Računu financiranja.

Posebni dio proračuna čine rashodi i izdaci raspoređeni po stavkama primjenom organizacijske, programske i ekonomske (obvezatne proračunske klasifikacije).

Uz proračun, donosi se projekcija proračuna za razdoblje 2024-2025. godine.

Sukladno članku 42. Zakona o proračunu, Predstavničko tijelo jedinice lokalne i područne (regionalne) samouprave usvaja proračun jedinice lokalne i područne (regionalne) samouprave za 2023. godinu na razini skupine (druga razina računskog plana) isto kao i projekcija za 2024. i 2025. godinu.

Proračun Općine Dekanovec za 2023. godinu i Projekcija proračuna za 2024. i 2025. godinu (u daljnjem tekstu:Proračun) izrađeni su u skladu s Uputama za izradu proračuna jedinice lokalne i područne (regionalne) samouprave za razdoblje 2023. -2025. godine koje je uputilo Ministarstvo financija u kolovozu 2022. godine.

Zakonom o uvođenju eura kao službene valute u Republici Hrvatskoj propisuje se da se proračuni, financijski planovi i drugi prateći dokumenti koji se u godini koja prethodi godini uvođenja eura donose i objavljuju moraju biti iskazani u novoj službenoj valuti euro.

Proračun Općine Dekanovec za 2023. godinu planiran je u iznosu od 601.500,00 euro, dok su projekcije planirane u iznosu od 572.800,00 euro i 607.200,00 euro. Općina Dekanovec procijenila je da će iz 2022. godine u 2023. godinu prenijeti manjak u iznosu od 7.125,18 euro koji će se pokriti iz prihoda u 2023. godini.

Općina Dekanovec planira slijedeće investicije (sažetak) :

* + - Ustanova za predškolski odgoj i obrazovanje (vrtić) (osigurati sredstva iz NPOO-a)
    - Izgradnja Vatrogasnog doma (ukoliko se sredstva osiguraju iz državnog ili fondova EU)
    - Rekonstrukcija stambeno poslovne zgrade u Dom zdravlja (ukoliko se sredstva osiguraju iz državnog ili fondova EU)
    - Nastavak rekonstrukcije odvojka ulice F. Andrašeca – oborinska odvodnja, kolnik i pješačko-biciklistička staza – završna faza (uz pomoć Ministarstva graditeljstva i prostornoga uređenja ili Ministarstva regionalnog razvoja i fondova europske unije)
    - Nastavak rekonstrukcije Prvomajske ulice – oborinska odvodnja, kolnik i pješačko-biciklistička staza – završna faza (uz pomoć Ministarstva regionalnog razvoja i fondova europske unije)
    - Izgradnja multifunkcionalne polivalentne sportske dvorane (ukoliko se sredstva osiguraju iz državnog proračuna ili fondova EU)
    - Opremanje dječjeg igrališta ( dječje igralište u ulici Josipa Kocijana)
    - Nastavak rekonstrukcije ulica Murske i Josipa Kocijana – oborinska odvodnja
    - Nastavak uređenja ulice Marka Kovača (rekonstrukcija)
    - Uređenje sportsko-rekreacijskog centra Mladost Dekanovec
    - Energetska obnova poslovnog objekta
    - Uređenje spomen parka
    - Uređenje groblja - uređenje sanitarnih čvorova te prostorija mrtvačnice
    - Ulaganje u ceste i pješačko – biciklističke staze,
    - Nastavak ulaganja u projekt „Nerazvrstana cesta prema groblju“
    - Uređenje (opremanje) Doma kulture Dekanovec,
    - Uređenje zgrade Općine
    - Prostorno – planska dokumentacija (izmjene i dopune Prostornog plana uređenja i ostala prostorno planska dokumentacija)
    - Otkup zemljišta u svrhu formiranja prometnice
    - Dokumentacija vezana uz sređivanje nerazvrstanih cesta te druga dokumentacija

Zadržavanje visokih standarda i stečenih prava u okvirima:

* + - * Predškolskog odgoja i obrazovanja (sufinanciranje predškolskih programa, stipendije studentima, nabava udžbenika, školski prijevoz, sufinanciranje prehrane učenika PŠ Dekanovec ...)
      * Potpora značajnim događanjima i manifestacijama

Navedene investicije, kao što je vidljivo iz strukture prihoda od donacija uvelike ovise o dotacijama iz državnog, a dijelom i županijskog proračuna, fondova EU te Nacionalnog plana oporavka i otpornosti. Projektni planovi, te zahtjevi za sufinanciranje kapitalnih investicija su odaslani nadležnim ministarstvima i fondovima, no neizvjestan je njihov način, obim i vremenska dinamika sufinanciranja.

**CILJEVI**

Osnovni cilj proračunskoga planiranja u 2023 godini je osiguranje stabilnosti Proračuna općine i uredno izvršavanje svih preuzetih obveza.

*Tabelarni prikaz Proračuna za 2023. godinu :*

|  |  |
| --- | --- |
| **PRIHODI I PRIMICI** | **PLAN ZA 2023.** |
| **61 PRIHODI OD POREZA** | **158.901,23** |
| **63 PRIHODI OD POMOĆI** | **383.349,50** |
| **64 PRIHODI OD IMOVINE** | **14.871,58** |
| **65 PRIHODI OD UPRAVNIH I AMININSTATIVNIH PRISTOJBI I NAKNADA** | **47.448,41** |
| **71 PRIHODI OD PRODAJE NEPROIZVEDENE DUGOTRAJNE IMOVINE** | **1.400,00** |
| **UKUPNO:** | **608.625,18** |
| **Manjak prihoda iz prethodnih godina** | **-7.125,18** |
| **SVEUKUPNO:** | **601.500,00** |

**RASHODI I IZDACI PO RAZDJELIMA**

|  |  |
| --- | --- |
| **RAZDJEL** | **PLAN ZA 2023.** |
| **UKUPNO ( 001)** | **601.500,00** |
| **001 ZAKONODAVNA I IZVRŠNA TIJELA, JEDINSTVENI UPRAVNI ODJEL** | **601.500,00** |
| **PROGRAM 1001 REDOVNI IZDACI POSLOVANJA** | **144.596,78** |
| OPĆINSKO VIJEĆE, OPĆINSKI NAČELNIK, ZAMJENIK NAČELNIKA | 15.740,93 |
| JEDINSTVENI UPRAVNI ODJEL – Plaće i naknade vezane za službenike | 27.953,73 |
| JAVNI RADOVI | 5.308,91 |
| FINANCIJSKI RASHODI | 1.858,11 |
| RASHODI ZA REDOVNO POSLOVANJE | 64.934,24 |
| POSTROJENJE I OPREMA | 7.697,92 |
| RAČUNALNE USLUGE | 6.636,15 |
| OSTALE USLUGE | 14.466,79 |
| **PROGRAM 1002 ODRŽAVANJE KOMUNALNE INFRASTRUKTURE** | **53.527,12** |
| ODVOZ SMEĆA | 2.123,57 |
| DERATIZACIJA I DEZINSEKCIJA | 3.981,68 |
| PRIČUVA | 530,89 |
| ODRŽAVANJE GROBLJA | 8.268,64 |
| ČIŠĆENJE SNIJEGA | 2.654,46 |
| ODRŽAVANJE POLJSKIH PUTEVA | 3.318,07 |
| ODVODNJA OBORINSKIH VODA | 1.327,23 |
| ODRŽAVANJE JAVNIH POVRŠINA | 10.219,66 |
| ODRŽAVANJE NERAZVRSTANIH CESTA | 1.327,23 |
| OSTALE KOMUALNE USLUGE | 4.778,02 |
| TEKUĆE I INVESTICIJSKO ODRŽAVANJE | 10.617,82 |
| ČIŠĆENJE | 1.858,12 |
| VETERINARSKE ULSUGE | 2.521,73 |
| **PROGRAM 1003 OBRAZOVANJE** | **52.784,86** |
| PREDŠKOLSKI ODGOJ | 35.000,00 |
| STIPENDIRANJE STUDENATA | 6.636,14 |
| SUFINANCIRANJE PRIJEVOZA | 11.148,72 |
| **PROGRAM 1004 PROTUPOŽARNA ZAŠTITA** | **16.457,63** |
| DVD DEKANOVEC | 11.945,05 |
| JAVNA VATROGASNA POSTROJBA | 4.512,58 |
| **PROGRAM 1005 KULTURA** | **11.354,46** |
| LIMENA GLAZBA DEKANOVEC | 8.700,00 |
| UDRUGA FLORIJAN ANDRAŠEC | 2.654,46 |
| **PROGRAM 1006 SPORTSKE UDRUGE** | **15.450,00** |
| NK MLADOST DEKANOVEC | 12.000,00 |
| ŠRD MURA DEKANOVEC | 1.200,00 |
| LD FAZAN DEKANOVEC | 2.250,00 |
| **PROGRAM 1007 OSTALE UDRUGE** | **2.946,44** |
| OSTALE NESPOMENUTE UDRUGE | 1.327,23 |
| POLITIČKE STRANKE | 955,60 |
| UDRUGA UMIROVLJENIKA | 663,61 |
| **PROGRAM 1008 RELIGIJA** | **1.327,23** |
| VJERSKE ZAJEDNICE | 1.327,23 |
| PROGRAM 1010 SOCIJALNA ZAŠTITA | **25.427,90** |
| PORODILJNE NAKNADE | 3.000,00 |
| SOCIJALNE POMOĆI GRAĐANIMA | 20.569,78 |
| CRVENI KRIŽ | 1.858,12 |
| **PROGRAM 1011 DONACIJE** | **6.970,70** |
| DJEČJI DAROVI | 1.725,40 |
| DONACIJE ŠKOLI | 5.245,30 |
| **PROGRAM 1012 PROSTORNO PLANIRANJE I DOKUMENTACIJA** | **16.590,36** |
| OSTALA PROSTORNO-PLANSKA DOKUMENTACIJA | 13.272,29 |
| GEODETSKO-KATASTARSKE USLUGE | 3.318,07 |
| **PROGRAM 1013 KOMUNALNA INFRASTRUKTURA** | **246.103,15** |
| MULTIFUNKCIONALNA POLIVALENTNA DVORANA | 14.599,51 |
| ZGRADA OPĆINE | 6.636,14 |
| DOM ZDRAVLJA | 14.599,51 |
| PJEŠAČKO-BICIKLISTIČKA STAZA / CESTE | 9.290,60 |
| VATROGASNI DOM | 14.599,51 |
| SPOMEN PARK I PILOVI | 14.864,96 |
| DOM KULTURE | 17.253,96 |
| DJEČJE IGRALIŠTE   * + - U ulici Josipa Kocijana | 9.954,21 |
| USTANOVA ZA PREDŠKOLSKI ODGOJ I OBRAZOVANJE (VRTIĆ) | 23.925,15 |
| ULICA FLORIJANA ANDRAŠECA | 11.945,05 |
| ULICA MARKA KOVAČA | 27.606,35 |
| MURSKA ULICA I ULICA JOSIPA KOCIJANA | 14.334,06 |
| NERAZVRSTANA CESTA PREMA GROBLJU | 14.201,34 |
| SPORTSKO-REKREACIJSKI CENTAR MLADOST | 30.526,25 |
| JUŽNA PRIVREDNA ZONA | 2.654,46 |
| PLINOVOD, VODOVOD, KANALIZACIJA, LED RASVJETA | 5.308,91 |
| GROBLJE I SAKRALNI OBJEKTI | 13.803,18 |
| **PROGRAM 1014 NEFINANCIJSKA IMOVINA** | **6.636,14** |
| OTKUP DIJELA ZEMLJIŠTA | 6.636,14 |
| **PROGRAM 1015 POTPORE POLJOPRIVREDI** | 1.327,23 |
| KONTROLA PLODNOSTI TLA | 1.327,23 |
| **UKUPNO:** | **601.500,00** |

**Važni kontakti i korisne informacije:**

### Kontakt telefon: 040 849 488

040 849 488

### Općinski načelnik Općine Dekanovec

040 849 488, 098 493 161

Internet adresa: [www.dekanovec.hr](http://www.dekanovec.hr)

e-mail adresa za izravnu komunikaciju sa Općinskim načelnikom, te Jedinstvenim upravnim odjelom: [opcina-dekanovec@ck.t-com.hr](mailto:opcina-dekanovec@ck.t-com.hr) , [nacelnik@dekanovec.hr](mailto:nacelnik@dekanovec.hr)